งบให้กู้บ้่าน0%เหลือ2.8พันล้านบาท
ธอส.เ้ปิดจองกู้บ้าน0% อีก 1 หมื่นล้านบาท หลังจากยอดตำขอรับสินเชื่อเหลืออยู่เพียง 2,800 ล้านบาท โดยส่วนเกินเก็บไว้่เข้าคิวรอ
31 พ.ค. 2554

ธอส.เ้ปิดจองกู้บ้าน0% อีก 1 หมื่นล้านบาท หลังจากยอดตำขอรับสินเชื่อเหลืออยู่เพียง 2,800 ล้านบาท โดยส่วนเกินเก็บไว้่เข้าคิวรอ
นายวรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ (ธอส.) เปิดเผยว่า ขณะนี้มียอดอนุมัติสินเชื่อโครงการบ้านหลังแรก อัตราดอกเบี้ย 0% 2 ปี รวม 2,000 ล้านบาท จากยอดรับคำขอสินเชื่อทั้งหมดประมาณ 2.2 หมื่นล้านบาท โดยธนาคารจะเปิดรับคำขอสินเชื่ออีกประมาณ 2,800 ล้านให้ครบวงเงินขอสินเชื่อที่ธนาคารตั้งไว้ 2.5 หมื่นล้านบาท
อย่างไีรก็ตาม ธนาคารจะเปิดให้ผู้ที่สนใจกู้บ้่าน 0% มายื่นหลักฐานขอกู้ประมาณ 1 หมื่นล้านบาท โดยในส่วนที่เกิน 2,800 ล้าน จะสำรองไว้ในกรณีที่คนมาขอยื่นก่อนขาดคุณบัติไม่สามารถกู้ได้ ก็จะนำผู้ที่เกินขึ้นมาพิจารณาแทน
นายวรวิทย์ กล่าวว่า ภายในเดือนหน้าจะสามารถอนุมัติสินเชื่อเพิ่มได้ประมาณ 1 หมื่นล้านบาท หรืออนุมัติเฉลี่ยได้วันละ 300 ล้านบาท
ทั้งนี้ ในปัจจุบันมีผู้เข้ามายื่นขอสินเชื่อต่อวันเฉลี่ยประมาณ 700 ล้านบาท ชะลอตัวลงจากช่วงแรกที่เปิดโครงการเมื่อ 3 สัปดาห์ที่ผ่านมา โดยวันแรกมีผู้เข้ามาขอยื่นกู้มากที่สุด 9 พันล้านบาท โดยสาเหตุที่ช้าลง คาดว่าเป็นเพราะลูกค้าต้องใช้เวลาเตรียมเอกสารการกู้ และสัญญาซื้อขาย
นายวรวิทย์ กล่าวว่า การอนุมัติสินเชื่อที่ผ่านมา ยังไม่สามารถระบุได้ว่ามีผู้ขอสินเชื่อไม่ผ่านเป็นจำนวนกี่ราย เนื่องจากธนาคารมีการยืดหยุ่นหลักเกณฑ์ให้กับลูกค้า ในกรณีที่ตรวจสอบหลักฐานและพบว่ายังไม่มีความสมบูรณ์ ก็จะติดต่อไปขอเอกสารเพิ่มเติม เพื่อช่วยให้ลูกค้าได้รับวงเงินสินเชื่อมากที่สุด อย่างไรก็ดีคาดว่าจะมีผู้ไม่ผ่านการตรวจสอบประมาณ 10-20%